Kristuksen valokuva
Aina sitä maailmassa on jotain uutta ja kaikkein uusin, mistä nyt puhutaan, on se että Kristus on valokuvattu.

Ei ole nyt kysymys siitä hikiliinasta, jolla pyhä Veronica raamatun mukaan oli kuivannut Kristuksen kasvoja, ja jonka alkuperäisyyttä on suuresti epäilty. Mutta on toinen pyhäinjäännös, jonka oikeasta alkuperästä ei kiistellä. Tämä jäännös on se lakana, johon käärittynä Kristuksen ruumis haudattiin, ja jota säilytetään Turinin tuomiokirkossa kolmella lukolla varustetussa arkussa.

Kymmenen vuotta sitten pidettiin suuri näyttely – jos niin maallista sanaa saattaa käyttää – ja silloin oli myös näytteillä tämä lakana lasikaapissa kolmen lukon takaa.

Kekseliäs valokuvaaja anoi ja sai luvan valokuvata tuon kallisarvoisen pyhäinjäännöksen ja silloin tapahtui merkillistä, – levy olikin positiivinen eikä negatiivinen, ja positiivisella levyllä näkyi selvästi Kristuksen kuva.

Aivan sattumalta joutui tämä levy äskettäin erään Pariisin yliopiston opettajan kasiin. Kuva muistuttaa paljon noita tavallisia Kristuskuvia. On sentään hieman eroavaisuuksia. Kaikki maalarit ja kuvanveistäjät ovat kuvanneet esim. Kristuksen kädet lävistettyinä. Levyllä sitävastoin kädet ovat aivan ehyet, mutta ranteissa on naulan jäljet. Ja useastakin syystä on uskottavampaa, että naulat iskettiin ranteista eikä käsistä.

Tämä merkillinen levy herätti luonnollisesti tiedemiehessä huomiota ja hän teki joukon kokeita voidakseen mahdollisesti saada selville seikan, jota hän piti ihmeenä. Hän saavutti seuraavat tulokset.

Monet niistä aromaattisista aineista, joita juutalaiset käyttivät hautauksessa – esim. maapiki Judeasta – ovat aineita, joilla on n. k. »valokuvauksellinen kyky» s. o. ne valon vaikutuksesta saattavat synnyttää kuvia. Tutkimusten karutta onnistui tiedemiehen saada selville tilaisuudessa käytettyjen hyvänhajuisten ainesten kemiallinen sekotus. Hän jatkoi kokeilujaan »haudaten» mainitulla aineksilla siveltyjä rahoja liinavaatteeseen, otti sitten rahat pois ja valokuvasi vaatteen. Tuli selville, että levyt tulivat aina positiivisiksi.

Paavilta, Italian kuninkaalta ja Turinin arkkipiispalta on anottu saada uudelleen valokuvata tuo kallisarvoinen pyhäinjäännös.

Lähde: Työmies 14.3.1902.

Anonyymi
Työmies
1902